Document ID: 31997D0619

Komisijas lēmums
(1997. gada 3. septembris)
par pārmaiņām dalībvalstu NKP aprēķinos, lai īstenotu Padomes Direktīvu 89/130/EEK, Euratom par to, kā saskaņot nacionālā kopprodukta noteikšanu pēc tirgus cenām
(Dokuments attiecas uz EEZ)
(97/619/EK, Euratom)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Eiropas Atomenerģijas kopienas dibināšanas līgumu,
ņemot vērā Padomes Direktīvu 89/130/EEK, Euratom (1989. gada 13. februāris) par to, kā saskaņot nacionālā kopprodukta noteikšanu pēc tirgus cenām [1],
tā kā jānodrošina nacionālā kopprodukta tirgus cenās salīdzināmība, ticamība un pilnīgums;
tā kā šo mērķu sasniegšanai jānosaka termiņš, kurā jāpaziņo par visām pārmaiņām NKP aprēķinos par jautājumiem, kas pieteikti pirms šā lēmuma sagatavošanas, saskaņā ar 10. panta 8. punkta pēdējo teikumu Padomes Regulā (EEK, Euratom) Nr. 1552/89 (1989. gada 29. maijs), ar ko īsteno Lēmumu 88/376/EEK, Euratom par Kopienu pašu resursu sistēmu [2], lai Komisijai būtu iespējams sniegt atzinumu par šiem jautājumiem;
tā kā uzskaitītajos darbos, kas vēl veicami dalībvalstīm un ir minēti A un B pielikumā, ir paredzētas atrunas, kuras Komisija vēl nav oficiāli atcēlusi, arī ja daļa no atbilstošā darba ir paveikta un rezultāti paziņoti Komisijai;
tā kā šajā lēmumā paredzētie pasākumi saskan ar atzinumu, ko sniegusi Komiteja, kas minēta Direktīvas 89/130/EEK, Euratom 6. pantā,
IR PIEŅĒMUSI ŠO LĒMUMU.
1. pants
Galīgais termiņš, kurā jāpaziņo Komisijai par visām pārmaiņām NKP aprēķinos vai jāiesniedz papildus metodoloģiskā informācija, kas skaidri norāda, ka atrunas vairs nav būtiskas, jautājumos, kas saskaņā ar Padomes Regulas (EEK, Euratom) Nr. 1552/89 10. panta 8. punkta pēdējo teikumu pieteikti pirms šā lēmuma ieviešanas, un ar to saistītā informācija, ir 1998. gada 1. oktobris.
Pieteiktie jautājumi ir uzskaitīti šā Lēmuma A un B pielikumā.
Dalībvalstu izdarītie grozījumi iesniedzami Komisijai kopā ar nepieciešamajiem palīgaprēķiniem un paskaidrojumiem.
Tomēr Austrijai, Somijai un Zviedrijai galīgais termiņš, kurā jāpaziņo par pārmaiņām attiecībā uz iepriekš pieteiktajiem A un B pielikumā uzskaitītajiem jautājumiem, ir 1999. gada 1. oktobris.
2. pants
Šis lēmums attiecas uz dalībvalstīm.
Briselē, 1997. gada 3. septembrī

Labels: 12
18
15
19